Meta, compania mamă a WhatsApp, a anunțat că va lansa o nouă funcție așteptată de mulți dintre utilizatorii aplicației.
WhatsApp va implementa transcrierea mesajelor vocale. Opțiunea va fi utilă pentru momentele în care nu puteți asculta mesajele vocale, cum ar fi un mediu zgomotos.
De asemenea, noua funcție va da posibilitatea persoanelor cu probleme de auz să poată citi mesajele vocale în loc să le asculte.
Pentru a o putea folosi, funcția trebuie activată din setări, iar transcrierea va putea fi obținută printr-o singură atingere.
Transcrierea are loc local pe dispozitiv, fără a fi nevoie să treacă prin cloud, însă doar după descărcarea unui pachet de 150 MB pentru conversia voce în text.
Noua funcție este în acest moment disponibilă în versiunea beta 2.24.7.8 a aplicației WhatsApp pentru android.
După o perioadă de testare, funcția va putea fi folosită de utilizatorii de Android și iPhone, dar și de utilizatorii de PC și web.